  Виталий Пронин Ижын вераськозы ож тӥрлык поттон удысын выль амалъёс сярысь. 8-тӥ-9-тӥ толсуре ортчоно конференцие шаерамы вуозы Россиысь ӧнерчиос. Конференцилэн валтӥсь люкетаз докладъёссэс лыдӟозы Удмуртиысь Правительстволэн ТӧроезВиктор Савельев, Россиысь Военно-промышленной комиссилэн кивалтӥсез Олег Бочкарёв. Россиысь Судостроительной промышленностья но зарезь техникая департаментлэн кивалтӥсез Станислав Чуй но мукетъёсыз. Кыӵе выль амалъёсты пыӵатоно ож тӥрлык лэсьтон удысын? Кызьы проектъёсын но грантъёсын ужано? Кыӵе выль техника азьланяз поттоно? Вань та юанъёс учкемын луозы пӧртэм секциыосын. Татын чузъяськем дэмланъёсты предприятиос азьланяз оло санэ басьтыны быгатозы. Конференцилэн кыкетӥ нуналаз калык тодматскоз шаерысьтымы «Калашников» концернысь но Ижысь радиозаводлэн ужаменызы. Ужрад сярысь пыр-почгес тодыны быгатоды татысь: пптопк.рф УД  